pythainlp/thai-wiki-dataset-v4 huggingface dataset:
อิสยาห์ 6

อิสยาห์ 6  เป็นบทที่ 6 ของหนังสืออิสยาห์ในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์ หนังสืออิสยาห์ประกอบด้วยเนื้อหาคำเผยพระวจนะซึ่งถือกันว่าเป็นผลงานของผู้เผยพระวจนะอิสยาห์ และเป็นหนังสือเล่มหนึ่งในหมวดหนังสือผู้เผยพระวจนะ บทที่ 6 ของหนังสืออิสยาห์บันทึกถึงการทรงเรียกอิสยาห์ให้เป็นผู้ส่งสารของพระเจ้ามาถึงประชาชนอิสราเอล
ต้นฉบับ.
บทนี้เดิมเขียนด้วยภาษาฮีบรู บทแบ่งออกเป็น 13 วรรค 
พยานต้นฉบับ.
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับไคโร (Codex Cairensis; ค.ศ. 895) หนังสือผู้เผยพระวจนะฉบับปีเตอส์เบิร์ก (Petersburg Codex of the Prophets; ค.ศ. 916) ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008) 
ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี (ศตวรรษที่ 3 ก่อนคริสตกาลหรือหลังจากนั้น) ได้แก่:
ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; B; <math> \mathfrak{G}</math>B; ศตวรรษที่ 4) ฉบับซีนาย (Codex Sinaiticus; S; BHK: <math> \mathfrak{G}</math>S; ศตวรรษที่ 4) ฉบับอะเล็กซานเดรีย (Codex Alexandrinus; A; <math> \mathfrak{G}</math>A; ศตวรรษที่ 5) และฉบับมาร์ชาล (Codex Marchalianus; Q; <math> \mathfrak{G}</math>Q; ศตวรรษที่ 6)
 "ในปีที่กษัตริย์อุสซียาห์สิ้นพระชนม์ ข้าพเจ้าเห็นองค์เจ้านายประทับบนพระที่นั่งอันสูงส่งและรับการเทิดทูน และชายฉลองพระองค์ของพระองค์เต็มพระวิหาร"
นิมิตของอิสยาห์เกี่ยวกับพระยาห์เวห์ (6:1–7).
วรรค 1.
ปีที่อุสซียาห์สิ้นพระชนม์ได้รับการประมาณว่าอยู่ราวปี 740 ปีก่อนคริสตกาล นักโบราณคดีวิลเลียม เอฟ. อัลไบรต์ (William F. Albright) ระบุช่วงเวลารัชสมัยของอุสซียาห์เป็น 783 – 742 ปีก่อนคริสตกาล
"เหนือพระองค์มีพวกเสราฟิมยืนอยู่ แต่ละองค์มีปีก 6 ปีก ใช้ 2 ปีกปิดหน้า ใช้ 2 ปีกปิดเท้า และใช้ 2 ปีกบินไป"
 "ต่างก็ร้องต่อกันและกันว่า"
"บริสุทธิ์ บริสุทธิ์ บริสุทธิ์ พระยาห์เวห์จอมทัพ"
"แผ่นดินโลกทั้งสิ้นเต็มด้วยพระสิริของพระองค์"
จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดปัตตานี พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดปัตตานีทั้งจังหวัด
แครอล รักเธอสุดหัวใจ

แครอล รักเธอสุดหัวใจ  เป็นภาพยนตร์รักอิงประวัติศาสตร์ในปี 2015 กำกับโดยทอดด์ เฮย์เนส เขียนบทโดยฟิลลิส นากี ดัดแปลงจากนวนิยายรัก "เดอะไพรซ์ออฟซอลต์" เมื่อปี 1952 โดยแพตทริเซีย ไฮสมิธ (ตีพิมพ์ซ้ำในชื่อ "แครอล" ในปี 1990) ภาพยนตร์แสดงนำโดยเคต แบลนเชตต์, รูนีย์ มารา, ซาราห์ พอลสัน, เจก เลซี และไคล์ แชนด์เลอร์ โดยมีฉากหลังเกิดขึ้นในนครนิวยอร์ก ระหว่างช่วงต้นทศวรรษ 1950 "แครอล รักเธอสุดหัวใจ" บอกเล่าความสัมพันธ์ต้องห้ามระหว่างช่างภาพหญิงผู้ทะเยอทะยานกับหญิงมีอายุที่ต้องเผชิญกับความยากลำบากในการหย่าร้าง
การพัฒนาของ "แครอล รักเธอสุดหัวใจ" เริ่มต้นในปี 1997 เมื่อนากีเขียนบทร่างแรก ต่อมาบริษัทสัญชาติบริติช ฟิล์ม4 โปรดักชันส์ ซึ่งมีเทสซา รอสส์ เป็นประธานเจ้าหน้าที่บริหารในขณะนั้น ได้ให้ทุนสนับสนุนในการพัฒนา แต่ต่อมาภาพยนตร์กลับประสบกับการพัฒนาที่ยากลำบาก เนื่องจากมีปัญหาด้านเงินทุน สิทธิ ความขัดแย้งด้านตารางเวลา และความสามารถในการเข้าถึง จากนั้นนัมเบอร์ 9 ฟิล์มส์ ก็เข้ามาอำนวยการสร้าง เมื่อเอลิซาเบธ คาร์ลเซนได้รับสิทธิ์ในนวนิยายเรื่องนี้ อีกทั้งยังร่วมอำนวยการสร้างโดยคิลเลอร์ฟิล์มส์ อันเป็นบริษัทที่มีรากฐานอยู่ในนิวยอร์ก ซึ่งได้เข้าร่วมการพัฒนาในปี 2013 หลังจากที่คริสทีน วาชอน ได้ทาบทามเฮย์เนสให้เป็นผู้กำกับ ภาพยนตร์เป็นการผลิตร่วมกันระหว่างประเทศสหราชอาณาจักรและสหรัฐ การถ่ายฉากสำคัญเริ่มต้นในเดือนมีนาคม 2014 ในเมืองซินซินแนติ รัฐไอโอวา และใช้เวลา 34 วัน ซึ่งผู้กำกับภาพ เอ็ดเวิร์ด ลาชแมน ถ่ายภาพยนตร์ด้วยกล้องฟิล์มซูเปอร์ขนาด 16 มม.
"แครอล รักเธอสุดหัวใจ" ฉายรอบปฐมทัศน์ในเทศกาลภาพยนตร์กานเมื่อวันที่ 17 พฤษภาคม 2015 และเข้าฉายในสหรัฐเมื่อวันที่ 20 พฤศจิกายน และในสหราชอาณาจักรเมื่อวันที่ 27 พฤศจิกายน ภาพยนตร์ทำเงินมากกว่า 42 ล้านดอลลาร์สหรัฐ จากงบประมาณการสร้าง 11 ล้านดอลลาร์สหรัฐ และได้รับการยกย่องอย่างกว้างขวางสำหรับการกำกับของเฮย์เนสและการแสดงของแบลนเชตต์และมารา อีกทั้งยังเป็นภาพยนตร์ที่ได้รับเสียงวิจารณ์ที่ดีที่สุดในปี 2015 "แครอล รักเธอสุดหัวใจ" ยังได้เข้าประกวดชิงรางวัลปาล์มทองคำในเมืองกาน ซึ่งมาราได้รับรางวัลนักแสดงนำหญิงยอดเยี่ยม โดยเสมอกับเอมมานูแอล เบอร์คอต ทั้งนี้ ภาพยนตร์ยังได้รับรางวัลมากมาย รวมถึงได้รับการเสนอชื่อเข้าชิงรางวัลออสการ์หกสาขา, รางวัลแบฟตาเก้าสาขา และรางวัลลูกโลกทองคำอีกห้าสาขา นอกจากนี้ ภาพยนตร์ยังได้รับรางวัลดอเรียนห้าสาขาและรางวัลจากนักวิจารณ์ภาพยนตร์นิวยอร์ก, สมาคมนักวิจารณ์ภาพยนตร์ลอสแอนเจลิส และสมาคมนักวิจารณ์ภาพยนตร์แห่งชาติ ภาพยนตร์ยังได้รับการเสนอชื่อให้เป็นภาพยนตร์ที่ดีที่สุดหลายรายการและได้รับการจัดอันดับจากสถาบันภาพยนตร์อังกฤษให้เป็นภาพยนตร์แอลจีบีทีที่ดีที่สุดตลอดกาลและยังได้รับการเสนอชื่อให้เป็นหนึ่งในภาพยนตร์ที่ยิ่งใหญ่ที่สุดในศตวรรษที่ 21 โดยบีบีซี
ม้วนหนังสืออิสยาห์

ม้วนหนังสืออิสยาห์  ได้รับการกำหนดตัวระบุเป็น 1QIsaa และยังรู้จักในชื่อ ม้วนหนังสืออิสยาห์ผู้ยิ่งใหญ่  เป็นหนึ่งในเจ็ดม้วนหนังสือเดดซีที่ถูกค้นพบครั้งแรกโดยคนเลี้ยงสัตว์ชาวเบดูอินในปี ค.ศ. 1946 จากคุมราน ถ้ำหมายเลข 1 ม้วนหนังสือเขียนเป็นภาษาฮีบรูและมีเนื้อหาของหนังสืออิสยาห์ทั้งเล่มตั้งแต่ต้นจนจบ นอกเหนือจากบางส่วนทีเสียหายเล็กน้อย 1QIsaa เป็นสำเนาสมบูรณ์ที่เก่าแก่ที่สุดของหนังสืออิสยาห์ โดยมีอายุมากกว่าสำเนาต้นฉบับภาษาฮีบรูที่เก่าแก่ที่สุดที่เป็นที่รู้จักก่อนค้นพบม้วนหนังสือประมาณ 1,000 ปี และยังมีความโดดเด่นในฐานะม้วนหนังสือเพียงเล่มเดียวจากถ้ำคุมรานที่ได้รับการอนุรักษ์ไว้เกือบทั้งหมด
ม้วนหนังสือเขียนบนแผ่นหนัง 17 แผ่น มีขนาดใหญ่เป็นพิเศษ โดยยาวประมาณ 734 เซนติเมตร (24 ฟุต) และกว้างตั้งแต่ 25.3 ถึง 27 เซนติเมตร (10 ถึง 10.6 นิ้ว) มีข้อความรวม 54 สดมภ์
Xxxโฮลิค (ภาพยนตร์)

Xxxโฮลิค (; โรมาจิ: "Horikku") เป็นภาพยนตร์ญี่ปุ่นแนวเหนือธรรมชาติ ดาร์กแฟนตาซี ดราม่า ที่สร้างจากซีรีส์มังงะชื่อเดียวกันโดยกลุ่มศิลปินมังงะแคลมป์ ภาพยนตร์เรื่องนี้กำกับโดย มิกะ นินางาวะ เขียนบทโดย เอริกะ โยชิดะ ร่วมจัดจำหน่ายโดย Shochiku และ Asmik Ace และนำแสดงโดยโค ชิบาซากิ รับบท ยูกิ อิจิฮาระ และเรียวโนสุเกะ คามิกิ รับบท คิมิฮิโระ วาตานูกิ ภาพยนตร์เรื่องนี้เข้าฉายในญี่ปุ่นเมื่อวันที่ 29 เมษายน พ.ศ. 2565
ภาพยนตร์เรื่องนี้เป็นการดัดแปลงจากมังงะ "Xxxโฮลิค" เป็นภาพยนตร์คนแสดงเรื่องแรก และเป็นภาพยนตร์เรื่องที่สองต่อจาก "" ในปี พ.ศ. 2548
เรื่องย่อ.
<templatestyles src="Template:Blockquote/styles.css" />วาตานุกิ คิมิฮิโระ เด็กหนุ่มชั้น ม.ปลายที่ถูกวิญญาณร้ายรังควาน เขาบังเอิญเจอร้านขายของที่สามารถทำให้คำขอเป็นจริง เขาได้พบกับยูโกะ อิจิฮาระ แม่มดลึกลับผู้มีชื่อเสียงโด่งดัง เธอมีชื่อเสียงในด้านความเชี่ยวชาญเกี่ยวกับศาสตร์ลึกลับ โดยเธอเสนอที่จะช่วยเขาจัดการกับวิญญาณ แต่มีข้อแลกเปลี่ยนคือเขาต้องมาเป็นพ่อครัวและพ่อบ้านให้เธอเป็นการชั่วคราว ในเวลาเดียวกันนั้น ชีวิตประจำวันของวาตานุกิก็เริ่มกลับมาเป็นปกติสุข โดยมีเพื่อนสนิทอย่าง ฮิมาวาริ คุโนกิ และ ชิซูกะ โดเมกิ ที่คอยมาสร้างสีสันในชีวิตเขา แต่แล้ววาตานุกิก็เริ่มรู้สึกตัวว่า ชีวิตของเขานั้นกำลังมีอะไรที่แปลกไปจากเดิม
นักแสดง.
นักแสดงคนอื่นๆ ได้แก่ ชูริ และ ซากุราโกะ โอฮาระ รับบทเป็น มิซากิ และแขกรับเชิญ เกสท์ #2 ลูกค้าของยูกิที่ถูกครอบงำโดย "อายาคาชิ"
การผลิต.
การพัฒนา.
ในเดือนพฤศจิกายน 2021 โชชิกุและแอสมิกเอซประกาศว่ากำลังสร้างภาพยนตร์คนแสดงจากซีรีส์มังงะ "Xxxโฮลิค" ของแคลมป์โดยมี มิกะ นินางาวะ กำกับภาพยนตร์ และเอริกะ โยชิดะ เขียนบทภาพยนตร์
ไอเดียการสร้างภาพยนตร์ xxxโฮลิค เกิดขึ้นกับ มิกะ นินางาวะ ผู้กำกับภาพยนตร์เรื่องนี้ ในปี 2012 ขณะที่เธอกำลังถ่ายทำภาพยนตร์เรื่อง Helter Skelter ซึ่งเป็นภาพยนตร์เรื่องที่ 2 ของเธอ นินางาวะ โทรไปหาโปรดิวเซอร์โดยไม่ได้นัดหมายล่วงหน้าเมื่อวันที่ 4 มกราคม 2013 และประกาศว่าเธอต้องการสร้างภาพยนตร์ที่ดัดแปลงจาก xxxโฮลิค มิกะ นินางาวะ เธอเองก็เป็นแฟนตัวยงของมังงะเรื่องนี้ เธอจึงมุ่งมั่นสร้างภาพยนตร์ที่ถ่ายทอดเสน่ห์ของเอเชีย โดยเฉพาะประเทศญี่ปุ่น
กำลังถ่ายทำ.
ผู้กำกับนินางาวะกล่าวว่าการถ่ายทำเสร็จสิ้นในเดือนพฤศจิกายน พ.ศ. 2564
ดนตรี.
เคย์อิชิโร่ ชิบุยะ จะแต่งเพลงประกอบภาพยนตร์ เพลงประกอบภาพยนตร์เรื่องนี้มีชื่อว่า "Habit" ขับร้องโดยวง เจป็อป เซไก โนะ โอวาริ 
เข้าฉาย.
ภาพยนตร์เรื่องนี้เข้าฉายในโรงภาพยนตร์ในญี่ปุ่นเมื่อวันที่ 29 เมษายน พ.ศ. 2565
กระแสตอบรับ.
บ็อกซ์ออฟฟิศ.
ภาพยนตร์เรื่องนี้ติดอันดับ 5 จาก 10 อันดับแรกในบ็อกซ์ออฟฟิศของญี่ปุ่นในช่วงสุดสัปดาห์ที่เปิดตัว
จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดปัตตานี พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อปี พ.ศ. 2512 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดปัตตานีทั้งจังหวัด
เซเรน่า โมโตล่า

เซเรน่า โมโตล่า (; โรมาจิ: "Motola Serena") เกิดเมื่อวันที่ 9 ตุลาคม พ.ศ. 2536 เป็นนางแบบแฟชั่น นักแสดง และนักร้องชาวญี่ปุ่น เธอเซ็นสัญญากับ Box Corporation เมื่ออายุ 16 ปี และเปิดตัวบนรันเวย์ที่งาน F/W พ.ศ. 2560 เธอเป็นที่รู้จักในฐานะนางแบบหน้าปกของนิตยสาร "Soen" ตั้งแต่ปี พ.ศ. 2560
ได้รับบทนำในภาพยนตร์เรื่องแรกของเธอในภาพยนตร์ดราม่าชีวิตวัยรุ่นเรื่อง "Girls' Encounter" พ.ศ. 2561 เธอได้รับการยกย่องในปี พ.ศ. 2563 จากบทบาทนำในภาพยนตร์ดราม่าเรื่อง "Voices in the Wind" ซึ่งเธอได้รับรางวัล Kinema Junpo Award สาขานักแสดงหน้าใหม่ยอดเยี่ยม และได้รับการเสนอชื่อเข้าชิงรางวัลอื่น ๆ อีกหลายรางวัล
ชีวิตในวัยเด็กและการศึกษา.
เซเรน่า โมโตล่า เกิดเมื่อวันที่ 9 ตุลาคม พ.ศ. 2536 ในโตเกียว ประเทศญี่ปุ่น และเป็นลูกคนเดียว พ่อของเธอเป็นชาวอเมริกันเชื้อสายอิตาลี และแม่ของเธอเป็นชาวญี่ปุ่น พ่อแม่ของเธอพบกันในสหรัฐอเมริกา ซึ่งแม่ของเธอกำลังทำงานเป็นครูสอนภาษาญี่ปุ่นในขณะนั้น ก่อนที่จะย้ายไปโตเกียวด้วยกัน ในวัยเด็กเธอได้รับการฝึกฝนในการเต้นฮิปฮอปตลอดช่วงประถมศึกษาและมัธยมศึกษา หลังจากจบมัธยมศึกษา เธอได้สมัครเรียนที่วิทยาลัยแฟชั่นบุงกะ เพื่อศึกษาด้านการตลาดและการจัดจำหน่ายแฟชั่น เธอได้ลาออกหลังจากเรียนสองปีเพื่อมุ่งเน้นไปที่อาชีพนางแบบของเธอ
ริริอานะ โอโนะ

ริริอานะ โอโนะ (; โรมาจิ: "Ōno Ririana", เกิด 12 พฤษภาคม 2016) เป็นนักแสดงเด็กชาวญี่ปุ่น เกิดที่เมืองโยโกฮามะ จังหวัดคานางาวะ สังกัดกูราฌคิซ เป็นสมาชิกรุ่นที่ 2 ของวงดนตรี SDGs มิโดรีซ
ประวัติ.
พ่อของเธอเป็นชาวญี่ปุ่นและแม่ของเธอเป็นลูกครึ่งอิหร่าน มีพี่ชาย
งานอดิเรกและความสามารถพิเศษได้แก่ ภาษามือ เต้นรำ (บัลเลต์ ฮิปฮอป เชียร์ลีดเดอร์ เฮาส์แจ๊ซแดนซ์) ภาษาอังกฤษ, ว่ายน้ำ, อูกูเลเล, เปียโน, ร้องเพลง, คณิตศาสตร์
โชตะ อูมิโนะ

โชตะ อูมิโนะ(; โรมาจิ: "Umino Shōta"), เกิดวันที่ 17 เมษายน พ.ศ. 2540 เป็นนักมวยปล้ำอาชีพชาวญี่ปุ่นปัจจุบันเซ็นสัญญากับนิวเจแปนโปรเรสต์ลิง (NJPW)
ชีวิตในวัยเด็ก.
อูมิโนะ เกิดเมื่อวันที่ 13 เมษายน 1997 ในเขตพิเศษเซตากายะในโตเกียว ประเทศญี่ปุ่นเขาเป็นบุตรชายของฮิโรยูกิ อูมิโนะ ผู้ตัดสินของนิวเจแปนโปรเรสต์ลิง NJPW หรือเป็นที่รู้จักกันในชื่อในวงการว่า"Red Shoes Unno"
อาลแบร์วีล

อาลแบร์วีล ([albɛʁvil] ; อาร์เปอตัง: "Arbèrtvile") เป็นเมืองรองในจังหวัดซาวัว แคว้นโอแวร์ญ-โรนาลป์ทางตะวันออกเฉียงใต้ของฝรั่งเศส 
เมืองนี้มีชื่อเสียงจากการเป็นเจ้าภาพโอลิมปิกและพาราลิมปิกฤดูหนาว 1992 ใน ค.ศ. 2018 เทศบาลนี้มีประชากร 19,214 คน โดยมีผู้อาศัยอยู่ในพื้นที่เมือง 39,780 คน
พิธีแห่นางแมว

พิธีแห่นางแมว ("พิธีแหนางแมว") เป็นพิธีกรรมขอฝนโดยใช้แมวตามความเชื่อพื้นบ้านที่มีการจัดขึ้นในช่วงหน้าแล้ง ตั้งแต่เดือนพฤษภาคมจนถึงสิงหาคม สามารถพบได้ทั้งในภาคกลางกับภาคตะวันออกเฉียงเหนือของประเทศไทย และ ประเทศกัมพูชา
รายละเอียด.
พิธีแห่นางแมวเป็นพิธีขอฝนที่ชาวนาในภาคกลางและภาคตะวันออกเฉียงเหนือของประเทศไทยนิยมทำกันมากที่สุด นอกจากนี้ยังมีการฉลองพิธีนี้ในประเทศกัมพูชา ถึงแม้ว่าจะยังไม่ชัดเจนว่าพิธีนี้มีต้นกำเนิดมาจากอารยธรรมเขมรหรือจากลาวในภายหลัง
พิธีแห่นางแมวมักจะใช้แมวสีสวาดหรือแมวสีดำ โดยจะถูกนำใส่ในตะกร้าทำจากไม้ไผ่หรือหวาย และปิดฝาเพื่อป้องกันไม่ให้แมวหลบหนีไป แมวที่มีสีคล้ายเมฆหรือสีดำจะถูกเลือกใช้เพราะเชื่อว่าจะนำมาซึ่งโชคลาภ ตะกร้านี้จะถูกแขวนไว้ที่เสาไม้หรือไม้ไผ่ที่มีคนหามสองคนคอยถืออยู่ พิธีเริ่มด้วยผู้สูงอายุในกลุ่มขอให้แมวนำฝนมาสู่แผ่นดิน หลังจากนั้นขบวนพร้อมวงดนตรีจะเดินผ่านถนนในหมู่บ้าน และขอให้ผู้คนที่ยืนดูสาดน้ำลงบนแมว
ขบวนแห่นางแมวจะจัดขึ้นเมื่อฝนแล้งจนกลายเป็นปัญหาสำหรับชาวนา โดยปกติชาวบ้านจะเริ่มปลูกข้าวทันทีเมื่อฝนมาหลังจากพิธีแรกนาขวัญในต้นเดือนพฤษภาคม หากไม่มีฝนตกหลังพิธีนี้ ชาวบ้านมักจะตัดสินใจจัดขบวนแห่นางแมว
ขบวนแห่นางแมวมีความคึกคักและมีชีวิตชีวาแบบเดียวกับระบำตรฏ ("รบำตฺรุฏิ") โดยมีวงดนตรีที่ประกอบด้วยกลอง ฆ้อง ฉิ่ง และกรับ พร้อมกับการร้องเพลงซึ่งเนื้อเพลงจะใกล้เคียงกับเพลงโบราณที่แปลได้ว่า "ฝนเอ๋ยฝนจงตกมา เรามีน้อยนักในปีนี้ หากไม่มีฝน ข้าวของเราจะตาย"
ในกัมพูชาพิธีแห่นางแมวยังคงทำแบบดั้งเดิม แต่ในประเทศไทยพิธีนี้ได้รับการปรับเพื่อมิให้ถูกวิจารณ์ว่าเป็นการทารุณสัตว์ เพราะแมวกลัวน้ำมาก ในภาคอีสานบางครั้งจะใช้ตุ๊กตาหมีแทนแมว นอกจากนี้ในจังหวัดอุตรดิตถ์ เด็ก ๆ และพ่อแม่จะใช้การแต่งตัวเป็นแมวแทนการใช้แมวจริง ชาวบ้านในตำบลธาตุทอง อำเภอหนองม่วงไข่ จังหวัดแพร่ จะทำแมวปลอมจากโครงไม้ไผ่และกาบมะพร้าวที่เรียกว่า "น้องสายฝน" ส่วนในบางพื้นที่มีการใช้ตุ๊กตาเฮลโลคิตตี้หรือโดราเอมอนแทนแมวจริงด้วย
จุดประสงค์.
พระยาอนุมานราชธน นักมานุษยวิทยาชาวไทย กล่าวว่า แมวไม่ชอบน้ำและถูกเชื่อมโยงกับการก่อให้เกิดภัยแล้งตั้งแต่สมัยโบราณ จึงมีการนำแมวมาอาบน้ำเพื่อปลดปล่อยคำสาปนั้น ขบวนแห่นี้มักเกี่ยวข้องกับราชพิธี และการเรียกว่า "นางแมว" แสดงถึงเกียรติที่ให้กับสัตว์ชนิดนี้ โดยแมวจะถูกแบกโดยจับใส่เสลี่ยง
เช่นเดียวกับพิธีกรรมบูชายุคกลางของยุโรป เช่น Kattenstoet ความหวังในการทำพิธีนี้คือการที่จะทำให้ "ฝนตกเป็นแมวเป็นหมา" (raining cats and dogs) อีกครั้ง หากแมวส่งเสียงร้องระหว่างพิธีจะหมายความว่าฝนจะตกในไม่ช้า คนเขมรและคนไทยหวังว่าฝนจะตกภายใน 3 ถึง 7 วันหลังพิธี พิธีแห่นางแมวนี้ช่วยเสริมสร้างความมั่นใจว่าฝนจะตก และนำความสามัคคีมาสู่ชุมชนเนื่องจากต้องใช้การทำงานร่วมกันของคนในหมู่บ้าน.
อิสยาห์ 7

อิสยาห์ 7  เป็นบทที่ 7 ของหนังสืออิสยาห์ในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์ หนังสืออิสยาห์ประกอบด้วยเนื้อหาคำเผยพระวจนะซึ่งถือกันว่าเป็นผลงานของผู้เผยพระวจนะอิสยาห์ และเป็นหนังสือเล่มหนึ่งในหมวดหนังสือผู้เผยพระวจนะ
ต้นฉบับ.
บทนี้เดิมเขียนด้วยภาษาฮีบรู บทแบ่งออกเป็น 25 วรรค 
พยานต้นฉบับ.
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับไคโร (Codex Cairensis; ค.ศ. 895) หนังสือผู้เผยพระวจนะฉบับปีเตอส์เบิร์ก (Petersburg Codex of the Prophets; ค.ศ. 916) ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008) 
ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี (ศตวรรษที่ 3 ก่อนคริสตกาลหรือหลังจากนั้น) ได้แก่:
ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; B; <math> \mathfrak{G}</math>B; ศตวรรษที่ 4) ฉบับซีนาย (Codex Sinaiticus; S; BHK: <math> \mathfrak{G}</math>S; ศตวรรษที่ 4) ฉบับอะเล็กซานเดรีย (Codex Alexandrinus; A; <math> \mathfrak{G}</math>A; ศตวรรษที่ 5) และฉบับมาร์ชาล (Codex Marchalianus; Q; <math> \mathfrak{G}</math>Q; ศตวรรษที่ 6)
 "ในรัชกาลของอาหัสพระราชโอรสของโยธาม พระราชโอรสของอุสซียาห์ กษัตริย์แห่งยูดาห์ เรซีนกษัตริย์แห่งซีเรีย และเปคาห์บุตรของเรมาลิยาห์ กษัตริย์แห่งอิสราเอลขึ้นมายังเยรูซาเล็ม เพื่อทำสงครามกับเมืองนั้น แต่ไม่อาจรบชนะเมืองนั้น"
วรรค 1.
จุดประสงค์ของสงครามคือเพื่อนำยูดาห์เข้าสู่แนวร่วมต่อต้านอัสซีเรีย
"และพระยาห์เวห์ตรัสกับอิสยาห์ว่า"
 ""จงออกไปพบอาหัส ทั้งตัวเจ้าและเชอารยาชูบบุตรชายของเจ้า"
 "ณ ปลายท่อส่งน้ำของสระบนตรงถนนลานซักฟอก"
"แต่อาหัสตอบว่า "เราจะไม่ทูลขอ และเราจะไม่ลองพระยาห์เวห์ดู""
วรรค 12.
อาหัสไม่เต็มพระทัยที่จะผูกมัดกับความเชื่อในพระเจ้าที่อิสยาห์เสนอ จึงใช้โองการของเฉลยธรรมบัญญัติ 6:16 "ห้ามทดลองพระยาห์เวห์พระเจ้าของท่านทั้งหลาย" มาเป็นข้ออ้าง "ภายใต้การแสร้งว่ายำเกรง"
 "เพราะฉะนั้น องค์เจ้านายจะประทานหมายสำคัญด้วยพระองค์เอง นี่แน่ะ หญิงสาวคนหนึ่งจะตั้งครรภ์ และคลอดบุตรชายคนหนึ่ง และคนจะเรียกนามของเขาว่า อิมมานูเอล"
วรรค 14.
ต้นฉบับเมโซเรติกภาษาฮีบรู (คริสต์ศตวรรษที่ 10) และม้วนหนังสืออิสยาห์ (ศตวรรษที่ 2 ก่อนคริสตกาล): (อ่านจากขวาไปซ้าย)
<templatestyles src="Script/styles_hebrew.css" />לָכֵן יִתֵּן אֲדֹנָי הוּא לָכֶם אוֹת הִנֵּה הָעַלְמָה הָרָה וְיֹלֶדֶת בֵּן וְקָרָאת שְׁמוֹ עִמָּנוּאֵל‎
การถอดอักษร
 "lā·ḵên yitên ’ă·ḏō·nāy hū lā·ḵem o·wt: hinneh hā·‘al·māh hā·rāh wə·yō·le·ḏeṯ bên, wə·qā·rāṯ shem-o imanuel"
วรรคนี้ได้รับการอ้างอิงใน
"เขาจะรับประทานนมข้นและน้ำผึ้ง ในเวลาที่เขารู้จักปฏิเสธความชั่วและเลือกความดี"
"ในวันเวลานั้น พระยาห์เวห์จะทรงผิวพระโอษฐ์เรียกเหลือบซึ่งอยู่ทางต้นน้ำของแม่น้ำแห่งอียิปต์ และเรียกผึ้งซึ่งอยู่ในแผ่นดินอัสซีเรีย"
สโมสรฟุตบอลคังว็อน

สโมสรฟุตบอลคังว็อน  เป็นสโมสรฟุตบอลเกาหลีใต้ที่ตั้งอยู่ในจังหวัดคังว็อน พวกเขาเข้าร่วมการแข่งเคลีกในฐานะสโมสรที่ 15 สำหรับฤดูกาล 2009 และสโมสรนี้ได้รับการสนับสนุนจากไฮวันรีสอร์ต
ประวัติ.
คิม จิน-ซุน ผู้ว่าราชการจังหวัดคังว็อนได้ประกาศกำหนดการก่อตั้งสโมสรฟุตบอลระดับอาชีพสโมสรที่ 15 เพื่อเข้าร่วมในเคลีกเมื่อวันที่ 28 เมษายน ค.ศ. 2008 คณะกรรมการ "มูลนิธิสโมสรฟุตบอลในคณะกรรมการเตรียมความพร้อมคังว็อน" ได้รับการก่อตั้งขึ้นเมื่อวันที่ 18 มิถุนายน ค.ศ. 2008 เพื่ออำนวยความสะดวกแก่มูลนิธิ ซึ่งการเตรียมการก้าวหน้าไปพอสมควรจนภายในวันที่ 17 พฤศจิกายน ค.ศ. 2008 ได้มีผู้เล่น 14 คนเข้าร่วมสโมสรฟุตบอลคังว็อนในการเสนอชื่อครั้งแรก ต่อมา เมื่อวันที่ 20 พฤศจิกายน ค.ศ. 2008 สโมสรฟุตบอลคังว็อนได้จัดตั้งทีมเต็มรูปแบบชุดแรก โดยมีผู้เล่นทั้งหมด 23 คน รวมถึงผู้เล่นเก้าคนจากการดราฟต์เคลีก ค.ศ. 2009 และสโมสรฟุตบอลคังว็อนได้รับการก่อตั้งอย่างเป็นทางการเมื่อวันที่ 18 ธันวาคม ค.ศ. 2008 เพื่อเข้าสู่รูปแบบเคลีก ค.ศ. 2009
การเลือกตั้งสมาชิกสภาผู้แทนราษฎรจังหวัดศรีสะเกษ เขต 1 แทนตำแหน่งที่ว่าง มิถุนายน พ.ศ. 2552

การเลือกตั้งสมาชิกสภาผู้แทนราษฎรจังหวัดศรีสะเกษ เขต 1 แทนตำแหน่งที่ว่าง มิถุนายน พ.ศ. 2552 เป็นการเลือกตั้งสมาชิกสภาผู้แทนราษฎรศรีสะเกษ แทนที่ นายสุตา พรหมดวง ซึ่งลาออกจากตำแหน่ง
ที่มา.
การเลือกตั้งซ่อมสมาชิกสภาผู้แทนราษฎรเขต 1 ศรีสะเกษ มิถุนายน พ.ศ. 2552 เกิดขึ้นเนื่องจากนายสุตา พรหมดวง ส.ส.ศรีสะเกษ พรรคประชาราช ได้ลาออกจากตำแหน่ง ส่งผลให้ตำแหน่ง ส.ส.ในเขตนี้ว่างลงหนึ่งตำแหน่ง คณะกรรมการการเลือกตั้ง (กกต.) จึงมีมติให้มีการเลือกตั้งซ่อมในวันอาทิตย์ที่ 28 มิถุนายน พ.ศ. 2552
ผู้สมัคร.
พรรคเพื่อไทยมีมติส่ง นาย อภิชาติ ชาญประดิษฐ์ ลงสมัครเลือกตั้งซ่อมในครั้งนี้ ในส่วนของพรรคชาติไทยพัฒนา ได้มีมติส่ง นางสกุลทิพย์ อังคสกุลเกียรติ มารดาของนายสิริพงศ์ อังคสกุลเกียรติ อดีต ส.ส.ศรีสะเกษ พรรคชาติไทย ที่ถูกตัดสิทธิ์ทางการเมืองเป็นระยะเวลา 5 ปี
การเปิดรับสมัครมีขึ้นในวันที่ 4-8 มิถุนายน พ.ศ. 2552 ผู้สมัครทั้งหมดได้จับสลาก ผลปรากฏว่า นายสุรชาติ ได้หมายเลข 1 และนางสกุลทิพย์ได้หมายเลข 2 
ผลการเลือกตั้ง.
เขตการเลือกตั้งที่ 1 ประกอบไปด้วยอำเภอเมืองศรีสะเกษ อำเภอกันทรารมย์ อำเภอราษีไศล อำเภอยางชุมน้อย อำเภอบึงบูรพ์ อำเภอพยุห์ อำเภอโพธิ์ศรีสุวรรณ และอำเภอศิลาลาด
เรนะ ทาเกดะ

เรนะ ทาเกดะ (; โรมาจิ: "Takeda Rena"), เกิด 27 กรกฎาคม พ.ศ. 2540 ชื่อเล่นเรนะเรนะ (れなれな) เป็นนักแสดงและนางแบบชาวญี่ปุ่น ในเครือบริษัท Vithmic Co., Ltd.
ประวัติ.
เรนะ ทาเกดะ (; โรมาจิ: "Takeda Rena") เกิดที่เมืองอิวากิ, จังหวัดฟูกูชิมะในปี พ.ศ. 2540 ในเดือนธันวาคม พ.ศ. 2556 เธอชนะการแข่งขันที่มีชื่อว่า "Seeking a second Kumicky" จากผู้สมัคร 2,020 คน เธอเป็นนางแบบพิเศษในนิตยสาร "Popteen" ตั้งแต่เดือนกุมภาพันธ์ พ.ศ. 2557 ถึงเดือนเมษายน พ.ศ. 2559 ตั้งแต่ฉบับเดือนมิถุนายน พ.ศ. 2559 เธอได้เป็นนางแบบพิเศษของนิตยสาร "Non-no" ภาพยนตร์เปิดตัวของเธอในปี พ.ศ. 2558 คือเรื่อง "Prison School" ซึ่งเธอรับบทเป็นหนึ่งในนักแสดงหลัก
กลี (แมว)

กลี (ป. ค.ศ. 2004 – 7 พฤศจิกายน ค.ศ. 2020) เป็นแมวจากอิสตันบูลที่เป็นที่รู้จักจากการอาศัยอยู่ในฮาเกียโซเฟีย ดึงดูดความสนใจจากนักท่องเที่ยวจนกลายเป็นเซเลบริตีทางอินเทอร์เน็ต กลีเกิดใน ค.ศ. 2004 และเติบโตที่ฮาเกียโซเฟีย กลีได้รับความสนใจจากสื่ออย่างมากเมื่อฮาเกียโซเฟียถูกเปลี่ยนเป็นมัสยิดใน ค.ศ. 2020 
กลีตายในวันที่ 7 พฤศจิกายน ค.ศ. 2020 ที่คลินิกสัตวแพทย์ในเลเวนต์ อิสตันบูล โดยมีประกาศว่าจะฝังในบริเวณฮาเกียโซเฟีย บัญชีอินสตาแกรม @hagiasophiacat สร้างขึ้นเพื่ออุทิศแด่กลี และมีผู้ติดตามตอนที่มันตายมากกว่า 118,000 คน
ช่วงชีวิต.
กลีเกิดที่ฮาเกียโซเฟียใน ค.ศ. 2004 โดยเป็นลูกแมวของ Sofya และมีพี่น้องสองตัวชื่อ Pati กับ Kızım กลีมีลูกเพียงตัวเดียวที่เป็นแมวดำเจ็ทแบล็กที่ได้รับการตั้งชื่อว่า Karakız ("เด็กหญิงดำ") กลีกลายเป็นที่รักจากนักท่องเที่ยวที่เยี่ยมชมฮาเกียโซเฟีย ซึ่งตอนนั้นยังเป็นพิพิธภัณฑ์ และกลายเป็นสัญลักษณ์ของฮาเกียโซเฟีย กลีเริ่มมีชื่อเสียงครั้งแรกเมื่อบารัก โอบามาเยี่ยมชมฮาเกียโซเฟียใน ค.ศ. 2009 ทั้งเขากับเรเจป ไตยิป แอร์โดอันลูบคลำกลี หลังจากมีการประกาศว่าฮาเกียโซเฟียจะถูกแปลงเป็นมัสยิด มีการโพสต์ภาพกลีทั่วสื่อสังคมและมักกล่าวถึงในข่าว ทำให้มีชื่อเสียงในรอบใหม่ อิบราฮิม คาลึน โฆษกประธานาธิบดี กล่าวว่า: "แมวตัวนั้นมีชื่อเสียงมาก และมีอีกหลายตัวที่ยังไม่ได้มีชื่อเสียงอีก แมวตัวนี้จะอยู่ที่นั่น และแมวทั้งหมดได้รับการต้อนรับสู่มัสยิดของเรา"
กลีตายใน ค.ศ. 2020 ที่คลินิกสัตวแพทย์ในเลเวนต์ โดยได้รับการรักษาตั้งแต่วันที่ 24 กันยายน จากนั้นจึงฝังศพในสวนฮาเกียโซเฟีย
นิทานหิ่งห้อย เดอะ มิวสิคัล

นิทานหิ่งห้อย เดอะ มิวสิคัล เป็นละครเวทีรูปแบบละครเพลงประเภทตู้เพลง (Jukebox Musical) แนวจินตนิยม-สุขนาฏกรรม-จินตนิมิต-ดรามา จาก เวิร์คพอยท์ เอ็นเทอร์เทนเมนท์ ที่เปลี่ยนชื่อมาจาก เดอะ เลเจนด์ ออฟ เร่ขายฝัน เฉลียง เดอะ มิวสิคัล แต่ใช้เนื้อเรื่องคล้ายกัน คือการนำเพลงของวงเฉลียง กว่า 30 บทเพลงมาร้อยเรียงให้เป็นละครเวที โดยจัดการแสดงในชื่อนี้มาแล้ว 2 ครั้ง จัดแสดงที่ โรงละครเคแบงก์สยามพิฆเนศ ชั้น 7 ศูนย์การค้าสยามสแควร์วัน ทั้งหมด
การจัดแสดง.
ครั้งที่ 1.
การจัดการแสดงครั้งแรก จัดแสดงโดยเวิร์คพอยท์ ร่วมกับโต๊ะกลมโทรทัศน์ กำกับการแสดงโดย สังข์ - ธีรวัฒน์ อนุวัตรอุดม และทีมผู้สร้างส่วนใหญ่จากโหมโรง เดอะ มิวสิคัล นำแสดงโดย อนุสรณ์ มณีเทศ, วีรคณิศร์ กานต์วัฒนกุล, กรกันต์ สุทธิโกเศศ, สาธิดา พรหมพิริยะ, ศิรภัสรา สินตระการผล, กานดา วิทยานุภาพยืนยง, ศรัทธา ศรัทธาทิพย์, ปวันรัตน์ นาคสุริยะ และ สุธีรัชย์ ชาญนุกูล เป็นต้น
ที่มาของละครเวทีเรื่องนี้เกิดจากการที่ สังข์ - ธีรวัฒน์ อนุวัตรอุดม ผู้กำกับการแสดง เล็งเห็นว่าในปี พ.ศ. 2559 ควรมีละครเวทีอีกเรื่องสำหรับจัดแสดงในโรงละครเคแบงก์สยามพิฆเนศนอกเหนือจากโหมโรง เดอะ มิวสิคัล และเล็งเห็นว่า เดอะ เลเจนด์ ออฟ เร่ขายฝัน เฉลียง เดอะ มิวสิคัล ที่ตนเคยกำกับเมื่อ 7 ปีที่แล้วนั้น มีเนื้อหาที่ดีและร่วมสมัย จึงนำกลับมาทำใหม่ โดยเปลี่ยนชื่อเป็น นิทานหิ่งห้อย เดอะ มิวสิคัล ซึ่งจากการเปลี่ยนชื่อ ทำให้เพลง "นิทานหิ่งห้อย" เป็นเพลงหลักของละครเวทีเรื่องนี้แทน "เร่ขายฝัน" ไปโดยปริยาย
เดิมละครเวทีเรื่องนี้มีกำหนดจัดการแสดงในวันที่ 8 ตุลาคม - 5 พฤศจิกายน พ.ศ. 2559 แต่จัดแสดงได้เพียง 2 รอบแรกก็พักการจัดแสดงเนื่องจากการสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทำให้งานรื่นเริงทั้งหมดต้องถูกเลื่อนออกไปเพื่อถวายความอาลัย ต่อมาหลังจากผ่านช่วงพระราชพิธีทรงบำเพ็ญพระราชกุศลสตมวาร (100 วัน) ไปแล้ว จึงได้กลับมาจัดการแสดงใหม่จำนวน 9 รอบ ในวันที่ 28 มกราคม - 12 กุมภาพันธ์ พ.ศ. 2560 รวมจำนวน 11 รอบ
ครั้งที่ 2.
การจัดการแสดงครั้งที่ 2 มีการเปลี่ยนตัวนักแสดงจากรอบก่อนหน้าเกือบทั้งหมด มีเพียงหัวเต่งที่ยังคงแสดงโดย มงคล สะอาดบุญญพัฒน์ เช่นเดิม รวมถึงเพิ่มตัวละครบางตัวเข้าไปด้วย โดยนักแสดงนำมาจากศิลปินในสังกัดเอ็กซ์โอเอ็กซ์โอเอนเตอร์เทนเมนต์ โดยเฉพาะโฟร์อีฟและแอทลาส ซึ่งเป็นการแสดงในบทนำเป็นครั้งแรกของทั้ง 2 วงดังกล่าว และยังมีสมาชิกบางส่วนของวงเฉลียงซึ่งเป็นเจ้าของเพลงที่นำมาสร้างละครเวทีเรื่องนี้มาร่วมแสดงด้วย นำแสดงโดย กรณิศ เล้าสุบินประเสริฐ/อาทิตยา ตรีบุดารักษ์ (Double Cast), แอวิน แพทริค เพนนอร์ส, ภัทร์ไพบูลย์ โอภาสสุวรรณ, มาริสา ฮิวส์/แฮนน่า โรเซ็นบรูม (Double Cast), ฐาปนา จงกลรัตนาภรณ์, โจริญ คัมภีรพันธุ์, ทิพานัน นิลสยาม, เบญญาภา อุ่นจิตร, ณัฐธยาน์ บุตรธุระ, เดชาธร วรรณวานิชกุล, ภูษิต ไล้ทอง, วัชระ ปานเอี่ยม, อัญชุลีอร บัวแก้ว และ มงคล สะอาดบุญญพัฒน์ เป็นต้น มีกำหนดจัดการแสดงในวันที่ 19 - 21 (อ๊ะอายและจัสมินแสดง) และ 26 - 28 กรกฎาคม พ.ศ. 2567 (มายด์และแฮนน่าแสดง) จำนวน 10 รอบ
จารึกเยฮีมิลก์

จารึกเยฮีมิลก์เป็นจารึกภาษาฟินิเชีย (KAI 4 หรือ TSSI III 6) ที่มีการตีพิมพ์ใน ค.ศ. 1930 ปัจจุบันอยู่ที่พิพิธภัณฑ์ปราสาทบิบลอส
มีการตีพิมพ์จารึกนี้ใน "Fouilles de Byblos" (เล่ม 1, 1926–1932, หมายเลข 1141, แผ่นพิมพ์ที่ XXXI) ของมอริส ดูน็องด์
จารึกนี้มีอายุถึงศตวรรษที่ 10 ก่อน ค.ศ. และมีรายละเอียดแรกสุดเท่าที่พบเห็นในภาษาฟินิเชียของบาอัลชามีน
ข้อความในจารึก.
ในจารึกมีข้อความดังนี้:
<templatestyles src="Interlinear/styles.css" />
<templatestyles src="Interlinear/styles.css" />
<templatestyles src="Interlinear/styles.css" />
<templatestyles src="Interlinear/styles.css" />
<templatestyles src="Interlinear/styles.css" />
<templatestyles src="Interlinear/styles.css" />
<templatestyles src="Interlinear/styles.css" />
โบโดนี

โบโดนี (Bodoni) เป็นชื่อของไทป์เฟซแบบมีเชิงซึ่งออกแบบครั้งแรกโดยจัมบัตติสตา โบโดนี (1740–1813) ในช่วงปลายศตวรรษที่ 18 และได้รับการสร้างขึ้นมาใหม่อยู่เรื่อย ๆ ตั้งแต่นั้นเป็นต้นมา ไทป์เฟซของโบโดนีจัดอยู่ในประเภทดีโดนี หรือบางครั้งก็เรียกว่าสมัยใหม่ โบโดนีนั้นสร้างขึ้นตามหลักการของจอห์น บาสเกอร์วิลล์ ดังที่พบในไทป์เฟซบาสเกอร์วิลล์ ซึ่งเพิ่มความแตกต่างระหว่างเส้นหนากับเส้นบาง ซึ่งสะท้อนถึงการพัฒนาเทคโนโลยีการพิมพ์และแกนแนวตั้งที่มากขึ้น แต่เขาได้นำแนวคิดนี้มาปรับใช้ให้สุดโต่งยิ่งขึ้น โบโดนีมีอาชีพการงานมาอย่างยาวนาน การออกแบบของเขาเปลี่ยนไปและหลากหลาย สุดท้ายกาลายมาเป็นไทป์เฟซที่มีโครงสร้างบีบอัดเล็กน้อยพร้อมเชิงที่แบนและไม่มีวงเล็บ ความแตกต่างอย่างมากระหว่างเส้นหนาและบาง และโครงสร้างโดยรวมที่มีความเป็นเรขาคณิต
หมายเหตุ.
<templatestyles src="Reflist/styles.css" />
ชตสึรุ

ชตสึรุ  เป็นน้ำปลาท้องถิ่นของญี่ปุ่นที่มีกลิ่นฉุนคล้ายกับน้ำปลาของไทย น้ำปลาแท้ทำมาจากปลาที่เรียกว่า "ฮาตาฮาตะ" ("Arctoscopus japonicus") โดยน้ำปลาชนิดนี้นิยมผลิตในจังหวัดอากิตะ
ในวรรณคดี.
มีข้อสันนิษฐานที่เชื่อว่า ชตสึรุคือน้ำปลาญี่ปุ่นที่ปรากฏอยู่ใน "กาพย์เห่ชมเครื่องคาวหวาน" พระราชนิพนธ์ในพระบาทสมเด็จพระพุทธเลิศหล้านภาลัย รัชกาลที่ 2 ความว่า
ในบทประพันธ์กล่าวถึง "น้ำปลาญี่ปุ่น" จากข้อมูลงานวิจัย "กาพย์เห่ชมเครื่องคาวหวาน กาพย์เห่นิราศแรมรสร้าง" โดยศาสตราจารย์ชลดา เรืองรักษ์ลิขิต ว่า น้ำปลาญี่ปุ่นดังกล่าวนั้นเป็นน้ำปลาที่น่าจะเข้ามากับเรือสินค้าที่เดินทางมายังกรุงเทพ น้ำปลาญี่ปุ่นนั้นมีรสชาติที่ไม่เค็มเท่ากับน้ำปลาไทย แต่อย่างไรก็ตามน้ำปลาญี่ปุ่นในที่นี้ก็ไม่น่าจะใช่ซอสโชยุ ในตำรา "แม่ครัวหัวป่าก์" ของท่านผู้หญิงเปลี่ยน ภาสกรวงศ์ ก็เจาะจงใช้น้ำปลาญี่ปุ่นปรุงรสเค็ม 
ในปัจจุบันได้ใช้น้ำปลาไทยแทน ทั้งยังหาข้อสรุปไม่ได้ว่าน้ำปลาญี่ปุ่นที่ปรากฏในสำรับอาหารไทยตำรับในรั้วในวังนั้นใช่น้ำปลาญี่ปุ่นจริงหรือไม่ กฤช เหลือลมัย สันนิษฐานว่าน้ำปลาสูตรพิเศษของญี่ปุ่นคือการนำไปหมักกับซีอิ๊วชั้นดี ส่วนศาสตราจารย์ชลดา เรืองรักษ์ลิขิต สันนิษฐานได้ว่า เป็นน้ำปลาสูตรพิเศษที่นำไปหมักกับซีอิ๊วดี ๆ ก็ได้
ยาโนอาห์

ยาโนอาห์ ("Yānōaḥ") เป็นชื่อสถานที่ที่ปรากฏในคัมภีร์ไบเบิล 
ศัพทมูลวิทยา.
ยาโนอาห์ในภาษาฮีบรูหมายถึง "เขาพัก" 
สถานที่ในพระคััมภีร์.
หนังสือโยชูวา  ตั้งยาโนอาห์ที่ชายแดนตอนเหนือของเผ่าเอฟราอิม: "และต่อเนื่องไปถึงทะเล จากมิคเมธัททางเหนือ เลี้ยวไปทางตะวันออกสู่ทาอานาทชิโลห์ มายังยาโนอาห์ทางด้านตะวันออก จากยาโนอาห์มาทางใต้สู่อาทาโรทและนาอาราห์ จดเมืองเยรีโค สิ้นสุดลงที่แม่น้ำจอร์แดน" บางส่วนคาดการณ์ว่าที่ตั้งของยาโนอาห์อยู่ที่ยานูนหรือ Khirbet Yanun ที่อยู่ใกล้เคียง แต่ข้อมูลนี้ยังไม่แน่นอน 
ยาโนอาห์ก็ได้รับการกล่าวถึงในหนังสือพงศ์กษัตริย์ ฉบับที่ 2 : " ในรัชกาลกษัตริย์เปคาห์แห่งอิสราเอล กษัตริย์ทิกลัทปิเลเสอร์แห่งอัสซีเรียมายึดเมืองอิโยน อาเบล เบธมาอาคาห์ ยาโนอาห์ เคเดช และฮาโซร์ ทรงยึดกิเลอาด กาลิลี ดินแดนนัฟทาลีทั้งหมด และจับเชลยไปยังอัสซีเรีย"
อะไค ฮาโตะ

อะไค ฮาโตะ  หรือที่รู้จักในนามว่าฮาจามะ (はあちゃま) เป็นเวอร์ชวลยูทูบเบอร์ชาวญี่ปุ่นภายใต้สังกัดโฮโลไลฟ์ โปรดักชัน เธอเป็นส่วนหนึ่งของโฮโลไลฟ์ โปรดักชัน (ญี่ปุ่น) รุ่นที่ 1 พร้อมกับ นัตสึอิโระ มัตสึริ, ชิราคามิ ฟุบุกิ, และ อากิ โรเซนธาล
ภาพรวม.
ตั้งแต่วันที่ 2 พฤษภาคม ถึง 13 พฤษภาคม ค.ศ. 2018 บริษัท คัฟเวอร์คอร์โปเรชัน ซึ่งเป็นบริษัทจัดการของ โฮโลไลฟ์ โปรดักชัน ได้จัดการออดิชัน วีทูบเบอร์ เพื่อค้นหาบุคคลที่มีประสบการณ์ในการสตรีมสดและการอัปโหลดวิดีโอ และต้องการท้าทายตัวเองในฐานะ วีทูบเปอร์ การออกแบบตัวละครและชื่อของทั้งห้าคนที่จะเปิดตัวในฐานะรุ่นที่ 1 ถูกเปิดเผยต่อสาธารณะในช่วงเริ่มต้นของการออดิชั่น การออกแบบของฮาโตะถูกวาดภาพโดยศิลปิน ฮารุยูกิ นิโจ และโมเดล 3D โดย Pompu-chou ถูกสร้างขึ้นในภายหลัง
บัญชีทวิตเตอร์ของฮาโตะถูกเปิดเมื่อวันที่ 21 พฤษภาคม ค.ศ. 2018 ในขณะที่ช่องยูทูบของเธอถูกสร้างขึ้นเมื่อวันที่ 24 พฤษภาคม เธอทำการสตรีมครั้งแรกเมื่อวันที่ 2 มิถุนายน ค.ศ. 2018
กิจกรรม.
ฮาโตะเริ่มทำการสตรีมสดในเดือนมิถุนายน ค.ศ. 2018 การสตรีมของเธอส่วนใหญ่ประกอบด้วยการพูดคุย การเล่นเกม และการร้องเพลง นอกเหนือจากการสตรีมสด ฮาโตะยังอัปโหลดวิดีโอตลกสั้น ๆ มีม และวิดีโอการทำอาหารลงในช่องยูทูบของเธอ ฮาโตะศึกษาในออสเตรเลียและฟิลิปปินส์ช่วงสั้น ๆ จนถึงเดือนธันวาคม ค.ศ. 2020 ด้วยเหตุนี้ เธอจึงเป็นหนึ่งในสมาชิก โฮโลไลฟ์ ไม่กี่คนที่สามารถพูดภาษาอังกฤษได้
เมื่อวันที่ 27 กันยายน ค.ศ. 2020 ฮาโตะและสมาชิก โฮโลไลฟ์ (ญี่ปุ่น) รุ่นที่ 4 คิริว โคโค่ ถูกระงับกิจกรรมการสตรีมสดและกิจกรรมบน ทวิตเตอร์ ทั้งหมดเป็นเวลาสามสัปดาห์ หลังจากเกิดข้อโต้แย้งเมื่อทั้งสองแสดงให้เห็นว่าไต้หวันเป็นรัฐอธิปไตยเมื่อเปิดเผยการวิเคราะห์ช่องยูทูบของพวกเธอ ซึ่งทำให้ผู้ชมจากจีนแผ่นดินใหญ่ไม่พอใจ ฮาโตะกลับมาทำกิจกรรมของเธออีกครั้งในวันที่ 19 ตุลาคม
เมื่อวันที่ 10 กุมภาพันธ์ ค.ศ. 2021 ช่องยูทูบ ของฮาโตะมียอดผู้ติดตามเกิน 1 ล้านคน ซึ่งเป็นสมาชิก โฮโลไลฟ์ คนที่ 8 ที่ทำได้
ไบรอัน กริสตันเต

ไบรอัน กริสตันเต (เกิด 3 มีนาคม ค.ศ. 1995) เป็นนักฟุตบอลอาชีพชาวอิตาลี ปัจจุบันเล่นในตำแหน่งกองกลางตัวรับให้กับโรมาในเซเรียอา และฟุตบอลทีมชาติอิตาลี
ชีวิตในวัยเด็ก.
กริสตันเตเกิดมาจากบิดาชาวแคนาดาเชื้อสายอิตาลี และมารดาชาวอิตาลีในซันวีโตอัลตาลยาเมนโต ประเทศอิตาลี เขาเติบโตขึ้นมาในเขตซันโจวันนี ในชุมชนกาซาร์ซาเดลลาเดลีเซีย พ่อแม่ของกริสตันเตตั้งชื่อเขาว่าไบรอันเพื่อเป็นเกียรติแก่ไบรอัน เฟร์รี นักร้องชาวอังกฤษ กริสตันเตถือสัญชาติแคนาดาและอิตาลี
 "ณ วันที่ 25 พฤษภาคม ค.ศ. 2025"
 "ณ วันที่ 29 มิถุนายน ค.ศ. 2024"
เกียรติประวัติ.
ไบฟีกา
โรมา
ทีมชาติอิตาลี
ส่วนตัว
* ชั้นที่ 5 / เบญจมาภรณ์: เครื่องอิสริยาภรณ์คุณธรรมแห่งสาธารณรัฐอิตาลี: 2021
การทิ้งระเบิดปูพรม

การทิ้งระเบิดปูพรม (carpet bombing) หรือ การทิ้งระเบิดให้ราบ (saturation bombing) หมายถึงการระดมทิ้งระเบิดทางอากาศสู่พื้นที่ขนาดใหญ่ เพื่อก่อให้เกิดความเสียหายต่อเป้าหมายทุกส่วนบนผืนดินที่ถูกเลือก เปรียบเสมือนการปูพรมทั่วทั้งห้อง ลูกระเบิดที่ใช้ในภารกิจทิ้งระเบิดปูพรมมักเป็นระเบิดไม่นำวิถี
การทิ้งระเบิดปูพรมใส่ชุมชน หมู่บ้าน เมืองใหญ่ หรือพื้นที่ที่มีประชากรหนาแน่น (อันหมายถึงบุคคลที่ได้รับความคุ้มครองตามกฎหมายมนุษยธรรมระหว่างประเทศ) ถือเป็นการก่ออาชญากรรมสงครามตั้งแต่ปี 1977 ตามข้อ 51 ของพิธีสาร 1 อนุสัญญาเจนีวา
อะวิวฟรอมเดอะท็อปออฟเดอะเวิลด์

อะวิวฟรอมเดอะท็อปออฟเดอะเวิลด์  เป็นสตูดิโออัลบั้มชุดที่ 15 ของวงดนตรีโพรเกรสซิฟเมทัลชาวอเมริกัน ดรีมเทียเตอร์ ออกจำหน่ายเมื่อวันที่ 22 ตุลาคม ค.ศ. 2021 เป็นอัลบั้มแรกของวงที่บันทึกที่สตูดิโอ DTHQ (สำนักงานใหญ่ดรีมเทียเตอร์) เป็นอัลบั้มแรกนับตั้งแต่อัลบั้ม "แบล็กคลาวส์แอนด์ซิลเวอร์ไลนิงส์" (ค.ศ. 2009) ที่มีน้อยกว่า 9 แทร็ก และเป็นอัลบั้มแรกนับตั้งแต่อัลบั้ม "ดรีมเทียเตอร์" (ค.ศ. 2013) ที่มีแทร็กความยาวอย่างน้อย 10 นาทีและปิดท้ายด้วยแทร็กที่ยาวที่สุด อัลบั้มนี้ยังเป็นอัลบั้มสุดท้ายของวงที่มีไมค์ แมนจีนี เป็นมือกลอง ซึ่งออกจากวงไปเมื่อเดือนตุลาคม ค.ศ. 2023 หลังจากการกลับมาของไมค์ พอร์ตนอย มือกลองคนก่อนหน้า
เบื้องหลังและการผลิต.
วงเริ่มทำอัลบั้ม "อะวิวฟรอมเดอะท็อปออฟเดอะเวิลด์" ประมาณหนึ่งปีหลังออกอัลบั้มล่าสุดในขณะนั้น ซึ่งคืออัลบั้ม "ดิสแทนซ์โอเวอร์ไทม์" (ค.ศ. 2019) เมทัลแอดดิกส์ (Metal Addicts) รายงานไว้เมื่อเดือนเมษายน ค.ศ. 2020 ว่าดรีมเทียเตอร์ (ซึ่งเพิ่งเปลี่ยนแปลงกำหนดการออกทัวร์และในที่สุดก็ยกเลิกไปเนื่องจากการระบาดทั่วของโควิด-19) กำลังวางแผนที่จะทำอัลบั้มใหม่ใน ค.ศ. 2021 ในเรื่องทิศทางของอัลบั้ม จอห์น เปตรุชชี มือกีตาร์ กล่าวในการสัมภาษณ์กับอัลติเมตกีตาร์ เมื่อเดือนสิงหาคม ค.ศ. 2020 ว่า "โปรเจ็กต์แปดสายกับเออร์นีบอลมิวสิกแมน (Ernie Ball Music Man) เป็นสิ่งที่เรากำลังทำอยู่และหวังว่าจะพัฒนาต่อในปีนี้ ผมหวังว่าในอัลบั้มถัดไปของดรีมเทียเตอร์ ผมจะสามารถเอามันมาใช้ได้" เปตรุชชียืนยันในภายหลังในระหว่างการให้สัมภาษณ์กับ"รีวอลเวอร์" ในเดือนตุลาคม ค.ศ. 2020 ว่าภายในไม่กี่สัปดาห์ข้างหน้า วงจะมุ่งหน้าไปที่ DTHQ (สตูดิโอของวงที่สร้างขึ้นใหม่) เพื่อเริ่มทำอัลบั้มใหม่
สมาชิกสี่ในห้าคนเขียนเพลงร่วมกันในสตูดิโอ ในขณะที่นักร้องนำ เจมส์ ลาบรี มีส่วนร่วมผ่านการประชุมทางวิดีโอจากแคนาดาแทน เพื่อไม่ให้เสียงของเขาเป็นอันตรายจากสถานการณ์ในช่วงเวลานั้น เปตรุชชีตอบสัมภาษณ์เกี่ยวกับความคืบหน้าของอัลบั้มว่า ช่วงของการเขียนเพลงนั้นเริ่มต้นได้ดี ช่วงเวลาการทำอัลบั้มกินเวลาตลอดสี่เดือนจนถึงเดือนมีนาคม หลังจากนั้นในที่สุด ลาบรีก็บินจากแคนาดาไปพบกับอีกสี่คนในนิวยอร์กเพื่อบันทึกเสียงร้อง การบันทึกเสียงครั้งนี้ยังถือเป็นการร่วมงานครั้งแรกของดรีมเทียเตอร์กับแอนดี สนีป (Andy Sneap) ซึ่งเป็นผู้มิกซ์และมาสเตอร์อัลบั้มนี้ และยังได้เคยร่วมงานกับเปตรุชชีในอัลบั้มเดี่ยวชุดที่สองของเขา "เทอร์มินัลเวโลซิตี" (ค.ศ. 2020)
ดรีมเทียเตอร์ได้ประกาศอักษรย่อของชื่อเพลงทั้ง 7 ในอัลบั้มและความยาวของแต่ละเพลงเมื่อวันที่ 26 กรกฎาคม ค.ศ. 2021 สองวันต่อมา ก็ได้ประกาศว่าอัลบั้มนี้จะมีชื่อ "อะวิวฟรอมเดอะท็อปออฟเดอะเวิลด์" และมีแผนที่จะเผยแพร่เมื่อ 22 ตุลาคม ค.ศ. 2021 โดยมีสองซิงเกิลที่ปล่อยออกมาเพื่อสนับสนุนอัลบั้มนี้ ได้แก่ "ดิเอเลียน" (The Alien) และ "อินวิซิเบิลมอนสเตอร์" (Invisible Monster) ขณะที่มิวสิกวิดีโอเพลง "อะเวกเคนเดอะแมสเตอร์" (Awaken the Master), "แทรนส์เซนดิงไทม์" (Transcending Time) และ "แอนเซอริงเดอะคอลล์" (Answering the Call) ต่างก็ปล่อยออกมาหลังจากวันที่ออกอัลบั้ม
เพลง "ดิเอเลียน" คว้ารางวัลแกรมมีสาขาการแสดงดนตรีเมทัลยอดเยี่ยมใน ค.ศ. 2022 เป็นการคว้ารางวัลแกรมมีครั้งแรกของวงหลังจากเข้าเสนอชื่อชิงรางวัลมาสามครั้ง (การเสนอชื่อเข้าชิงของสองครั้งก่อน ได้แก่ เพลง "ออนเดอะแบ็กส์ออฟแอนเจิลส์" ใน ค.ศ. 2012 และ "ดิเอเนมีอินไซด์" ใน ค.ศ. 2014)
ภาพปกด้านหน้าของอัลบั้มเป็นภาพของก้อนหินที่เรียกว่า Kjeragbolten อยู่ในประเทศนอร์เวย์
วูกีพีเดีย

วูกีพีเดีย: เดอะ "สตาร์ วอร์ส" วิกิ  เป็น สารานุกรมออนไลน์ สำหรับข้อมูลเกี่ยวกับจักรวาล "สตาร์ วอร์ส" รวมถึงข้อมูลเกี่ยวกับภาพยนตร์ ,หนังสือ, ตลอดจน "", "," และ , "เรเบลส์", จักรวาลขยายของ"สตาร์ วอร์ส", และเนื้อหาเกี่ยวกับ "สตาร์ วอร์ส" ที่กำลังจะมีขึ้น วิกินี้เป็นวิกิที่เน้นไปที่จักรวาล"สตาร์ วอร์ส" โดยมีบทความบางบทความยาวถึง 60,000 คำ และเขียนเกือบทั้งหมดจากมุมมองในจักรวาล ชื่อนี้เป็นการสมาสคำของ วูกี และสารานุกรม  ซึ่งเป็นการเล่นคำของชื่อ "วิกีพีเดีย" เช่นเดียวกันนั้น โลโก้ก็เป็นการเล่นภาพที่แสดงดาวมรณะดวงที่สองที่ยังไม่เสร็จสมบูรณ์แทนที่ "โลโก้จิ๊กซอว์" ที่ไม่สมบูรณ์ของวิกิพีเดีย
ประวัติ.
วูกีพีเดีย นั้นถือกำเนิดโดย สตีเวน กรีนวูด และสร้างขึ้นจากการขอร้องโดยเว็บไซต์โอสติง แฟนดอม โดย แชด บาร์บรี ในปี ค.ศ. 2005 เมื่อวันที่ 6 กุมภาพันธ์ ค.ศ. 2005 กรีนวูดและบาร์บรีได้พูดคุยกันในรายละเอียดในหน้าพูดคุยของวิกิพีเดีย ซึ่งนำไปสู่การสร้างวิกินี้ บาร์บรียังเป็นผู้ให้กำเนิดชื่อ วูกีพีเดีย อีกด้วย เมื่อวันที่ 4 มีนาคม ค.ศ. 2005 วูกีพีเดียเปิดตัวบนแฟนดอม (ในตอนนั้นเรียกว่า วิกิซิตีส์)
ในปี ค.ศ. 2015 เว็บไซต์นี้ดึงดูดผู้เข้าชมได้ 3.7 ล้านรายต่อเดือน เมื่อวันที่ 28 พฤศจิกายน ค.ศ. 2005 วูกีพีเดียได้รับเลือกให้เป็น "ไซต์ไซไฟประจำสัปดาห์" ของ ไซไฟแชนแนล
ข้อมูล ณ เดือนเมษายน ค.ศ. 2024[ [update]] ได้ระบุว่าวิกินี้ในรูปแบบภาษาอังกฤษมีจำนวนบทความถึง 190,000 บทความ ทำให้เป็นแฟนดอมที่ใหญ่ที่สุดเป็นอันดับเจ็ด ในแง่ของจำนวน บทความนี้นำหน้าวิกิอื่น ๆ เช่น เมมโมรีอัลฟาและเวิลด์ออฟวอร์คราฟตส์วิกิ แฟนดอมนี้ยังมีวิกิ "สตาร์ วอร์ส" ในภาษาอื่น ๆ อีกหลายภาษาและวูกีพีเดียยังร่วมมือกับวิกิภาษาเยอรมันชื่อ Jedipedia.net และภาษาโปแลนด์ชื่อ Biblioteka Ossus
หลังจากที่จักรวาลขยายของ "Star Wars" ได้รับการประกาศว่าไม่เป็นฉบับแท้  สำหรับผลงานในอนาคตและเปลี่ยนชื่อเป็น "ตำนานสตาร์ วอร์ส"  ในเดือนเมษายน ค.ศ. 2014 วูกีพีเดียได้เพิ่มรูปแบบแท็บแยก "Canon" และ "Legends" เพื่อแยกต่างหากสำหรับหัวข้อที่ปรากฏทั้งก่อนและหลังการรีบูตความต่อเนื่อง แท็บ "Legends" จะมีเฉพาะข้อมูลจากแหล่งที่เผยแพร่ก่อนการรีบูตปี ค.ศ. 2014 ในขณะที่แท็บ "Canon" มีข้อมูลจากผลงานที่เผยแพร่ตั้งแต่ปี ค.ศ. 2015 เป็นต้นไปรวมถึงภาพยนตร์ที่ออกฉายภายใต้บริษัทเดอะวอลต์ดิสนีย์ แต่ถึงกระนั้นยังมีข้อยกเว้นสำหรับเนื้อหาของ ' เกมออนไลน์ผู้เล่นจำนวนมากแบบเล่นตามบทบาทซึ่งมีภาคขยายหลายครั้งหลังจากปี ค.ศ. 2015 แต่ยังถือว่าเป็น "Legends" ทั้งสองแท็บมีข้อมูลจาก "เอพพิโซด 1-6" และซีรีส์ทีวี '
ในช่วงปลายเดือนมีนาคม ค.ศ. 2021 วูกีพีเดียได้มีการจัดการลงคะแนนให้ห้ามเรียกคนอื่นด้วยชื่อที่ตนไม่อยากใช้แล้วซึ่งก่อให้เกิดการถกเถียงกันในแวดวงแฟน "สตาร์ วอร์ส" ในเรื่องการเรียกชื่อศิลปินนอนไบนารี โรบิน โพรโนวอสต์ ในบทความบนไซต์ เพื่อตอบสนองต่อสถานการณ์ดังกล่าว แฟนดอมซึ่งเป็นวิกิโฮสติงเซอร์วิสที่โฮสต์วูกีพีเดีย ได้อัปเดตนโยบายข้อกำหนดการใช้งาน เพื่อห้ามไม่ให้มีการเรียกชื่อชื่อที่ตนไม่อยากใช้แล้วในเว็บไซต์ของตน ในนามของทีมบริหารวูกีพีเดีย ทางแฟนดอมยังสั่งแบนผู้ดูแลระบบสองคนอย่างถาวรที่ "กลั่นแกล้งและข่มขู่" นอกจากนี้ ฝ่ายบริหารของวูกีพีเดียได้ขอโทษโพรโวนอสต์สำหรับการข่มขู่ที่เขาต้องทนอันเป็นผลมาจากการลงคะแนนเสียงของเว็บไซต์
การตอบรับ.
นักแสดงในแฟรนไชส์ "สตาร์ วอร์ส" ได้ใช้วูกีพีเดียในการทำความเข้าใจเกี่ยวกับจักรวาลของ"สตาร์ วอร์ส" และเพื่อที่สามารถแสดงเป็นตัวละครของพวกเขาได้ดีขึ้น โดยประกอบไปด้วย เฟลิซิตี โจนส์ ผู้เล่นเป็น จิน เออร์โซ ในภาพยนตร์ปี ค.ศ. 2016 ' และแอลเดร็น เอห์เรนไรช์ ผู้เล่นเป็นฮาน โซโลในวัยหนุ่ม ในภาพยนตร์ปี ค.ศ. 2018 '
เจมส์ บี. โดโนแวน

เจมส์ บริตต์ โดโนแวน (29 กุมภาพันธ์ 1916 – 19 มกราคม 1970) เป็นทนายความชาวอเมริกันและเจ้าหน้าที่ กองทัพเรือสหรัฐ ในสำนักงานวิจัยและพัฒนาวิทยาศาสตร์ และสำนักบริการด้านยุทธศาสตร์ (สำนักบริการด้านยุทธศาสตร์เป็นบรรพบุรุษของสำนักข่าวกรองกลาง) ในที่สุดก็กลายเป็นที่ปรึกษาทั่วไปของสำนักบริการด้านยุทธศาสตร์ และผู้เจรจาทางการทูตระหว่างประเทศ 
โดโนแวนเป็นที่รู้จักจากการเจรจาแลกเปลี่ยนแฟรนซิส แกรี พาวเวอส์ นักบิน U-2 ชาวอเมริกันที่ถูกจับในปี 1960–1962 และเฟรเดอริก ไพรเออร์ นักศึกษาชาวอเมริกันเพื่อแลกกับรูดอล์ฟ เอเบล สายลับโซเวียต และสำหรับการเจรจาการปล่อยตัวและส่งกลับนักโทษ 9,703 คนที่คิวบาจับไว้ในปี 1962 หลังจากความล้มเหลวในการบุกครองอ่าวหมู
การกราดโจมตี

ในกฎหมายมนุษยธรรมระหว่างประเทศ และกฎหมายอาญาระหว่างประเทศ การกราดโจมตี (indiscriminate attack) หมายถึงการโจมตีทางทหาร ซึ่งเพิกเฉยหรือประสบความล้มเหลวในการแบ่งแยกระหว่างเป้าหมายทางทหารโดยชอบ (legitimate military target) และบุคคลที่ได้รับความคุ้มครอง (protected persons) ถือเป็นการโจมตีที่ก่อให้เกิดความเสียหายทั้งต่อสิ่งทางทหารของข้าศึกและต่อสิ่งที่ได้รับความคุ้มครอง อันเป็นการละเมิดหลักการแบ่งแยกพลรบกับพลเรือน การกระทำเช่นว่านี้ถือเป็นการก่ออาชญากรรมสงครามตั้งแต่ปี 1977 ตามข้อ 51 ของพิธีสาร 1 อนุสัญญาเจนีวา
ตัวอย่างของการกระทำที่ถือเป็นการกราดโจมตี เช่น การกระหน่ำยิงปืนโดยไม่แน่ใจว่าเป้าหมายใช่ข้าศึกหรือไม่, การปฏิบัติการโจมตีทางอากาศภายใต้ทัศนวิสัยจำกัด, การโจมตีด้วยอาวุธแม่นยำต่ำต่อเป้าหมายทางทหารที่ถูกแวดล้อมชิดติดสิ่งปลูกสร้างของพลเรือน เป็นต้น รวมถึงกรณีที่ผู้บังคับบัญชาเลือกที่จะไม่สนใจต่อลักษณะของเป้าหมาย และกรณีที่ผู้บังคับบัญชาเลือกใช้อาวุธ/ยุทธวิธีที่เป็นถือการกราดโจมตีโดยธรรมชาติของมัน (เช่นระเบิดลูกปราย, ทุ่นระเบิดต่อต้านบุคคล, อาวุธนิวเคลียร์) อย่างไรก็ตาม ปฏิบัติการที่โจมตีโดยเจตนาหรือโจมตีโดยตรงต่อพลเรือนจะมิถือว่าเป็นการกราดโจมตี เนื่องจากกำหนดพลเรือนเป็นเป้าหมายตั้งแต่ต้น
บุคคลที่ได้รับความคุ้มครอง

บุคคลที่ได้รับความคุ้มครอง (protected persons) หมายถึงบุคคลที่กฎหมายมนุษยธรรมระหว่างประเทศ กำหนดให้ได้รับความเคารพและความคุ้มครองจากการตกเป็นเป้าหมายโจมตี และจากการถูกบังคับให้กระทำการอันขัดต่อจรรยาบรรณและหน้าที่ของตน ทั้งนี้ไม่ว่าผู้นั้นจะเข้ามีส่วนในการขัดกันทางอาวุธหรือไม่ก็ตาม ซึ่งเป็นบทบัญญัติในอนุสัญญาเจนีวา 1949 และพิธีสารเพิ่มเติมอนุสัญญาดังกล่าวในปี 1977
บุคคลที่ได้รับความคุ้มครองซึ่งมีความเกี่ยวข้องกับกองทัพ.
กฎหมายกำหนดให้บุคคลจำพวกนี้ได้รับการปฏิบัติและการดูแลเอาใจใส่โดยปราศจากการแบ่งแยก
บุคคลมีสถานะพิเศษ.
บุคคลจำพวกนี้จำเป็นต้องได้รับการพิจารณาเพิ่มเติม
บุคคลพลเรือน.
อนุสัญญาเจนีวาฉบับที่สี่ให้ความคุ้มครองต่อเฉพาะพลเรือนที่อยู่ในพื้นที่ของภาคีปฏิปักษ์ (อันหมายถึงบุคคลพลเรือนที่อยู่ในอาณาเขตประเทศของตนในส่วนที่ถูกข้าศึกยึดครอง) และต้องเป็นพลเรือนที่ไม่มีส่วนร่วมในการสู้รบ พลเรือนจำพวกนี้ได้รับการคุ้มครองดูแลบนทางมนุษยธรรม ไม่ถูกทรมาน สังหาร หรือทารุณกรรมทางเพศ (พลเรือนสัญชาติที่มิได้เข้าเป็นภาคีแห่งอนุสัญญาฉบับที่สี่จะไม่ได้รับความคุ้มครองตามนี้)
เอราวัณ การ์นิเยร์

เอราวัณ การ์นิเยร์ (เกิด 5 มกราคม 2549) เป็นนักฟุตบอลลูกครึ่ง ไทย-ฝรั่งเศส ที่เล่นตำแหน่งปีกหรือแบ็คขวาให้กับลียอแน เบ เขาเกิดในประเทศฝรั่งเศส และเป็นตัวแทนของประเทศไทยในระดับเยาวชน
ระดับสโมสร.
การ์นิเยร์เกิดที่เมืองเอคัลลี มีพ่อเป็นชาวฝรั่งเศสและแม่เป็นชาวไทย เขาเริ่มต้นอาชีพนักฟุตบอลเยาวชนโดยเล่นให้กับทีมท้องถิ่นชื่อซาวิญี ในปี 2562 เขาย้ายไปร่วมทีมเยาวชนของลียง ส่วนสูง 180 เซนติเมตร มีทักษะโดดเด่นเรื่องการเลี้ยงบอล และสามารถเล่นได้หลายตำแหน่ง ปัจจุบันสังกัด Olympique Lyon U19 
หลังจากทำผลงานได้ดีกับลียงรุ่นอายุไม่เกิน 19 ปี การ์นิเยร์ก็ได้เลื่อนชั้นสู่ทีมสำรองของลียงในเดือนมกราคม 2567 โดยลงเล่นในแชมเปียนแนตเนชันแนล 3
ระดับทีมชาติ.
ในเดือนมีนาคม 2567 การ์นิเยร์ถูกเรียกตัวไปแคมป์ทีมชาติไทยรุ่นอายุไม่เกิน 23 ปี ที่บุรีรัมย์
ในเดือนเมษายน 2567 การ์นิเยร์ได้รับเลือกให้ติดทีมชาติไทยรุ่นอายุไม่เกิน 23 ปีในการแข่งขันเอเชียนคัพ รุ่นอายุไม่เกิน 23 ปี 2024 โดยเป็นสมาชิกที่อายุน้อยที่สุดของทีม ในการแข่งขันรอบแบ่งกลุ่มนัดแรกกับอิรัก เขาแอสซิสต์ประตูแรกให้ทีมชาติไทย โดยมีส่วนช่วยให้ทีมชนะ 2–0
สไตล์การเล่น.
การ์นิเยร์เล่นเป็นแบ็กซ้ายหรือแบ็กขวาในทีมเยาวชนของลียง เนื่องจากเขาสามารถเล่นได้ทั้งสองฝั่งเนื่องจากความสามารถในการใช้เท้าทั้งสองข้าง กับทีมสำรองของลียง เพื่อใช้ความสามารถในการเลี้ยงบอลและการจ่ายบอลที่ดีของเขา โค้ชจึงให้เขาเล่นในตำแหน่งปีก
เล่งทอง

เล่งทอง เป็นบุคคลชาวจีน อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
การบินไทย เที่ยวบินที่ 601

การบินไทย เที่ยวบินที่ 601 ประสบอุบัติเหตุตกลงในทะเล ขณะกำลังลงจอดที่ท่าอากาศยานไคตั๊ก (ท่าอากาศยานนานาชาติของฮ่องกงขณะนั้น) เมื่อวันที่ 30 มิถุนายน พ.ศ. 2510 ทำให้มีผู้เสียชีวิต 24 ราย ทำการบินจาก ท่าอากาศยานนานาชาติโตเกียว โตเกียว ประเทศญี่ปุ่น แวะท่าอากาศยานนานาชาติโอซากะ จังหวัดโอซากะ ประเทศญี่ปุ่นแวะท่าอากาศยานซงซานไทเป ไทเป ประเทศไต้หวันแวะท่าอากาศยานนานาชาติฮ่องกง ฮ่องกงของบริเตนปลายทางท่าอากาศยานกรุงเทพ จังหวัดพระนคร ประเทศไทย
อุบัติเหตุ.
การบินไทย หมายเลข 601 เป็นเที่ยวบินระหว่างประเทศ ออกเดินทางจาก (TSA/RCSS) ของไต้หวัน ไปยังสนามบินไคตั๊ก (HKG/VHHX) ในฮ่องกง โดยใช้เครื่องบินแบบ (ทะเบียน: HS-TGI) ซึ่งทำการบินครั้งแรกในปี พ.ศ. 2503 มีผู้โดยสาร 80 คน ประกอบด้วยผู้โดยสาร 73 คน และลูกเรือ 7 คน โดยฮ่องกงกำลังประสบพายุไต้ฝุ่นอานิต้า (Typhoon Anita) 
ขณะเครื่องบินกำลังลงจอดด้วยแนวร่อนตามระบบ เพื่อเข้ารันเวย์ 31 ของสนามบินไคตั๊ก สภาพอากาศบริเวณสนามบินมีพายุฝนตก หอบังคับการบินแจ้งให้นักบินทราบถึงสภาพอากาศว่ามีความเร็วลม 12 น็อต ทิศทาง 250 องศา ทัศนวิสัย 2 กิโลเมตร ทั้งที่ในความเป็นจริงทัศนวิสัยมีเพียงไม่เกิน 650 เมตร อีกทั้งกัปตันก็ไม่สามารถเห็นไฟในการลงจอดได้ ระหว่างนั้นกัปตันและนักบินผู้ช่วยช่วยมองดูพื้นดินเพื่อมองหารันเวย์ และไม่สังเกตเห็นว่าเครื่องบินกำลังลดระดับลงมาต่ำกว่าความสูงขั้นต่ำที่ 415 ฟุต (126 เมตร) จนกระทั่งเครื่องลดระดับจนอยู่ต่ำกว่าแนวร่อนถึง 80 ฟุต (24 เมตร) จากนั้นสูญเสียความสูงลงอย่างรวดเร็ว และตกลงไปในทะเล ส่งผลให้ผู้โดยสารเสียชีวิต 24 ราย นับเป็นอุบัติเหตุที่มีผู้เสียชีวิตครั้งแรกของบริษัทการบินไทย
ความเสียหายต่อเครื่องบิน การกระแทกทำให้เครื่องบินส่วนท้ายแตกออก และจมลงทะเลภายในสามนาที ไม่พบความเสียหายจากเพลิงไหม้ เครื่องบินเสียหายอย่างสิ้นเชิงจนไม่อาจใช้งานได้ (Destroyed, written off) การเก็บกู้ไม่พบส่วนพ่วงล้อและปีกขวาของเครื่องบิน
บันทึกการสนทนา (ATC transcript).
คำอธิบาย :
TG601 = การบินไทยเที่ยวบิน 601 (Thai Flight 601)
APP = หอบังคับการบินฮ่องกง (Hong Kong Approach)
PAR : เรดาร์ช่วยเดินอากาศ (Precision Approach Radar) ใช้ในแนวร่อนสู่รันเวย์ 31 กรณีสภาพอากาศแย่
รายงานการสอบสวน.
สาเหตุของอุบัติเหตุมีที่มาจากความผิดพลาดของนักบินทั้งสองคน ที่ไม่ได้สังเกตว่าเครื่องบินลดระดับลงต่ำกว่าแนวร่อน นอกจากนี้ ลมเฉือนและลมกด (wind shear and downdrafts) ซึ่งเป็นผลจากพายุไต้ฝุ่นอานิต้า (Typhoon Anita) อาจมีส่วนในอุบัติเหตุด้วย อย่างไรก็ตามขณะที่เกิดอุบัติเหตุยังไม่มีวิธีการตรวจจับปรากฏการณ์สภาพอากาศดังกล่าวได้ 
รายงานการสอบสวนสรุปสาเหตุ ได้แก่
อย่างไรก็ตาม รายงานการสอบสวนไม่มีการให้ข้อเสนอแนะแต่อย่างใด 
ปัจจุบันหมายเลขเที่ยว 601 ของการบินไทย ยังคงมีการใช้งานอยู่ ในเส้นทางการบินระหว่างฮ่องกง-กรุงเทพ
โจเอล เดวิด มัวร์

โจเอล เดวิด มัวร์ (เกิด 25 กันยายน ค.ศ. 1977) เป็นนักแสดงและผู้กำกับชาวอเมริกัน เกิดและเติบโตในเมืองพอร์ตแลนด์ รัฐออริกอน มัวร์เรียนการแสดงในวิทยาลัยก่อนจะย้ายไปลอสแอนเจลิสเพื่อประกอบอาชีพด้านภาพยนตร์ บทบาทสำคัญครั้งแรกของเขาคือ โอเวน ดิตต์แมน ในภาพยนตร์ตลก ค.ศ. 2004 เรื่อง "ดอจบอล เกมส์บอลสลาตัน กับ ทีมจ๋อยมหัศจรรย์" ตามด้วยบทบาทในภาพยนตร์ตลกเรื่อง "ยายคร้าบบบ ผมอยากมีกิ๊ก" (2006), Art School Confidential ของเทอร์รี ซวิกอฟฟ์ (2006) และภาพยนตร์เชือดสยองเรื่อง "ขวานสับเขย่าขวัญ" (2006)
ในปี ค.ศ. 2008 เขาได้รับบทเป็น คอลิน ฟิชเชอร์ ในซีรีส์ของบริษัทแพร่สัญญาณฟ็อกซ์ เรื่อง "พลิกซากปมมรณะ" ซึ่งเป็นบทบาทรับเชิญที่เขาแสดงจนกระทั่งซีรีส์จบลงในปี ค.ศ. 2017 ในปี ค.ศ. 2009 เขาได้รับบทเป็น ดร.นอร์ม สเปลล์แมน ในภาพยนตร์ของเจมส์ แคเมรอนเรื่อง "อวตาร" (2009) ซึ่งเขากลับมาแสดงบทนี้ในภาพยนตร์ภาคต่อ "" (2022) และ "อวตาร 3" ที่กำลังจะเข้าฉายในปี ค.ศ. 2025
เซยูอะวอดส์ ครั้งที่ 15

พิธีมอบรางวัล เซยูอะวอดส์ (声優アワード) ครั้งที่ 15 จัดขึ้นเมื่อวันที่ 6 มีนาคม พ.ศ. 2564 ที่ JOQR Media Plus Hall ในเขตมินาโตะ, โตเกียว โดยจะประกาศผลผู้ชนะรางวัล Merit Awards, Kei Tomiyama Award, Kazue Takahashi Award และ Synergy Award เมื่อวันที่ 16 กุมภาพันธ์ พ.ศ. 2564 ผู้ชนะที่เหลือจะได้รับการประกาศในวันพิธี
เซยูอะวอดส์ ครั้งที่ 16

พิธีมอบรางวัล เซยูอะวอดส์ (声優アワード) ครั้งที่ 16 จัดขึ้นเมื่อวันที่ 5 มีนาคม พ.ศ. 2565 ที่ JOQR Media Plus Hall ในเขตมินาโตะ, โตเกียว โดยจะประกาศผลผู้ชนะรางวัล Merit Awards, Kei Tomiyama Award, Kazue Takahashi Award และ Synergy Award เมื่อวันที่ 15 กุมภาพันธ์ พ.ศ. 2565 ผู้ชนะที่เหลือจะได้รับการประกาศในวันพิธี
ตำรวจกาลเวลา

ตำรวจกาลเวลา (; โรมาจิ: "Taimu Patorōru Bon") เป็นซีรีส์มังงะญี่ปุ่นที่เขียนและวาดภาพโดยฟูจิโกะ ฟูจิโอะ ได้รับการตีพิมพ์ต่อเนื่องในนิตยสาร Monthly Shonen World ของสำนักพิมพ์Ushio Publishing และMonthly Comic Tom ตั้งแต่ปี 1978 ถึง 1986 
ซีรีส์ทีวีอนิเมะตอนพิเศษที่ผลิตโดยสตูดิโอGallop ออกอากาศทาง นิปปงทีวีในเดือนตุลาคม 1989 
ซีรีส์แอนิเมชันต้นฉบับ(โอเอ็นเอ) หนึ่งในโปรเจกต์เฉลิมฉลองครบรอบ 90 ปี ผลงานของ ฟูจิโกะ ฟูจิโอะ ดัดแปลงโดยสตูดิโอโบนส์ มีกำหนดฉายในเดือนพฤษภาคม 2024 ทั่วโลกเน็ตฟลิกซ์ โดยจะเริ่มฉายPart 1 วันพฤหัสบดีที่ 2 พฤษภาคม 2024 และตามด้วยPart 2 วันพุธที่ 17 กรกฎาคม 2024
เรื่องย่อ.
บอกเล่าเรื่องราว นามิฮิระ บอน หนุ่มน้อยที่กลายมาเป็นส่วนหนึ่งของทีมตำรวจกาลเวลาที่ได้รับมอบหมายให้ช่วยชีวิตผู้คนในช่วงเหตุการณ์สำคัญทางประวัติศาสตร์ที่เกิดขึ้นในยุคและสถานที่ต่าง ๆ ทั่วโลก
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
สื่อ.
มังงะ.
เขียนและวาดภาพโดย ฟูจิโกะ ฟูจิโอะ "ตำรวจกาลเวลา" ได้รับการตีพิมพ์ในนิตยสารMonthly Shōnen World (ฉบับแรก) และMonthly Comic Tom (ฉบับที่สองและสาม) ฉบับแรกได้รับการต่อเนื่องตั้งแต่เดือนสิงหาคม 1978 ถึงฉบับเดือนกันยายน 1979 ฉบับที่สองตั้งแต่เดือนพฤษภาคม 1980 ถึงเดือนมิถุนายน 1983 และฉบับที่สามตั้งแต่เดือนมิถุนายน 1984 ถึงเดือนกรกฎาคม 1986 ของสำนักพิมพ์#เปลี่ยนทาง สำนักพิมพ์Ushio Publishing เผยแพร่ เล่ม (ทังโกบง)5 เล่มตั้งแต่เดือนกันยายนถึงเดือนสิงหาคม 1985ของสำนักพิมพ์ #เปลี่ยนทาง มังงะได้รับการตีพิมพ์ซ้ำโดย Chūōkōron-sha 5 เล่มตั้งแต่เดือนพฤศจิกายน 1988 ถึง มกราคม 1991 และ 3 เล่ม รวมทั้งหมด 8 เล่มในเดือนมิถุนายน1995 สำนักพิมพ์Ushio Publishing ตีพิมพ์ซ้ำซีรีส์นี้ทั้งหมด 3 เล่มตั้งแต่เดือนกันยายนถึงพฤศจิกายน 2008 ได้รับการตีพิมพ์ซ้ำอีกครั้งโดยสำนักพิมพ์โชงากูกัง ทั้งหมด 3 เล่มตั้งแต่เดือนกันยายน 2011 ถึงมีนาคม 2012
อนิเมะ.
1989 special.
ซีรีส์อนิเมะทางโทรทัศน์ตอนพิเศษ ดัดแปลงเป็นแอนิเมชันโดยสตูดิโอGallopออกอากาศทางนิปปงทีวีเมื่อวันที่ 14 ตุลาคม 1989
2024 ONA.
ในเดือนตุลาคม พ.ศ. 2566 มีการประกาศว่ามังงะเรื่องนี้จะถูกดัดแปลงเป็นซีรีส์ออริจินัลเน็ตแอนิเมชัน (ONA) เป็นแอนิเมชั่นโดยBonesและมีกำหนดฉายสองซีซั่นบนเน็ตฟลิกซ์โดยฉายครั้งแรกในวันที่ 2 พฤษภาคม 2024 และรอบปฐมทัศน์ครั้งที่สองในวันที่ 17 กรกฎาคม ธีมเปิดเรื่อง "Bon Bon Bon" ดำเนินการโดยRyan Brahms และธีมปิดเรื่อง "Tears in the Sky" ดำเนินการโดยLena Leon
เซยูอะวอดส์ ครั้งที่ 17

พิธีมอบรางวัล เซยูอะวอดส์ (声優アワード) ครั้งที่ 17 จัดขึ้นเมื่อวันที่ 11 มีนาคม พ.ศ. 2566 ที่ JOQR Media Plus Hall ในเขตมินาโตะ, โตเกียว โดยจะประกาศผลผู้ชนะรางวัล Merit Awards, Kei Tomiyama Award, Kazue Takahashi Award และ Synergy Award เมื่อวันที่ 21 กุมภาพันธ์ พ.ศ. 2566 ผู้ชนะที่เหลือจะได้รับการประกาศในวันพิธี ตั้งแต่ปีนี้เป็นต้นไป "นักพากย์นำชายยอดเยี่ยม" "นักพากย์สมทบชายยอดเยี่ยม" และ "นักพากย์หน้าใหม่" จะไม่ถูกแยกตามเพศอีกต่อไป
ไม่มีการมอบรางวัล.
ไม่มีการมอบรางวัลเหล่านี้และระบุเป็น N/A บนเว็บไซต์
เซยูอะวอดส์ ครั้งที่ 18

พิธีมอบรางวัล เซยูอะวอดส์ (声優アワード) ครั้งที่ 18 จัดขึ้นเมื่อวันที่ 9 มีนาคม พ.ศ. 2567 ที่ JOQR Media Plus Hall ในเขตมินาโตะ, โตเกียว โดยประกาศผลผู้ชนะรางวัล Merit Awards, Kei Tomiyama Award, Kazue Takahashi Award และ Synergy Award เมื่อวันที่ 20 กุมภาพันธ์ พ.ศ. 2567 ผู้ชนะที่เหลือจะได้รับการประกาศในวันพิธี
ไม่มีการมอบรางวัล.
ไม่มีการมอบรางวัลเหล่านี้และระบุเป็น N/A ในขณะที่รางวัลอื่น ๆ บนเว็บไซต์เป็นรางวัลให้เกียรติแก่นักพากย์ที่เพิ่งเสียชีวิต
หลักการแบ่งแยก

หลักการแบ่งแยก  เป็นหลักการภายใต้กฎหมายมนุษยธรรมระหว่างประเทศ ที่ว่าในการกระทำการขัดกันทางอาวุธ ผู้ก่อการโจมตีจะต้องพยายามแบ่งแยกพลรบและผู้มิใช่พลรบให้ได้ และห้ามกระทำการกราดโจมตี เพื่อป้องกันมิให้ผู้มิใช่พลรบรวมถึงพลเรือน (กล่าวคือเป็นบุคคลที่ได้รับความคุ้มครองตามกฎหมาย) ตกเป็นเป้าหมายแห่งการโจมตีทางทหาร ซึ่งจะถือเป็นอาญชกรรมสงคราม
หลักการแบ่งแยกไม่เพียงใช้แต่กับบุคคลเท่านั้น แต่ยังใช้กับทรัพย์สิ่งของ ผู้ก่อการโจมตีจะต้องแบ่งแยกทรัพย์สิ่งของทางทหารและทรัพย์สิ่งของทางพลเรือนให้ได้ ซึ่งกฎหมายมนุษยธรรมระหว่างประเทศเคยนิยามไว้ว่า ทรัพย์สิ่งของทางพลเรือนหมายถึงทรัพย์สิ่งของทั้งสิ้นทั้งปวงที่มิใช่ทรัพย์สิ่งของทางทหาร และห้ามโจมตีต่อทรัพย์สิ่งของพลเรือน "การโจมตีจะต้องจำกัดอย่างเคร่งครัดเพียงต่อเป้าหมายทางการทหาร ในกรณีที่เกี่ยวกับทรัพย์สิ่งของนั้น เป้าหมายทางการทหารจะจำกัดเฉพาะทรัพย์สิ่งของซึ่งโดยลักษณะ สถานที่ตั้ง วัตถุประสงค์ หรือการใช้ จะช่วยก่อให้เกิดประสิทธิผลในการปฏิบัติการทางทหารและการทำลาย" ข้อความดังกล่าวหมายความว่า โครงสร้างพื้นฐานของพลเรือนและสิ่งก่อสร้างของเอกชน (เช่น โรงไฟฟ้า โรงประปา) จะต้องไม่ตกเป็นเป้าหมายแห่งการโจมตีเช่นกัน
อย่างไรก็ตาม มีข้อสังเกตุว่าทหารและพลเรือนมีการใช้งานโครงสร้างพื้นฐานบางอย่างร่วมกันอย่างแบ่งแยกมิได้ เช่นสายเคเบิลใต้ทะเลใต้ทะเล ในกรณีเช่นนี้ ผู้วางแผนโจมตีต้องพิจารณาว่าเข้าข่ายสองข้อหรือไม่ (1) โครงสร้างพื้นฐานดังกล่าวของข้าศึก ช่วยให้เกิดประสิทธิผลในการปฏิบัติการทางทหารอย่างมีนัยสำคัญหรือไม่ (2) การทำลาย เข้ายึดโครงสร้างพื้นฐานดังกล่าวของข้าศึก จะต้องสร้างความได้เปรียบทางทหารอย่างชัดเจน ซึ่งในกรณีของสายเคเบิลอินเตอร์เน็ตใต้ทะเล ยังเป็นที่กังขากันว่าการทำลายสายเคเบิลใต้ทะเลจะช่วยสร้างความได้เปรียบทางทหารอย่างชัดเจนหรือไม่ เพราะสุดท้าย การส่งผ่านเดต้าก็จะหาช่องทางอื่นไปถึงปลายทางอยู่ดี